kardosdrur/scandi-wiki huggingface dataset:
Astorgio Agnesi

Astorgio Agnesi (1391 i Napoli – 10. oktober 1451 i Rom) var en af Den katolske kirkes kardinaler. Han var ærkebiskop af Benevento.

Han blev kreert til kardinal den 20. december 1448 af Pave Nikolaus 5..

Katolske biskopper fra Italien
Kardinaler fra Italien
Amico Agnifilo della Rocca

Amico Agnifilo della Rocca (født 1398 i Rocca di Mezzo i Abruzzo i Italien, død 9. november 1476 i Aguila – i dag L'Aquila) var en af den katolske kirkes kardinaler. Han var biskop af Aguila.

Han blev kreeret til kardinal af pave Pave Paul 2. i september 1467. 

Katolske biskopper fra Italien
Kardinaler fra Italien
Domenico Agostini

Domenico Agostini  (31. maj 1825 i Treviso i Italien – 31. december 1891 i Venezia) var en af den katolske kirkes kardinaler. Han var patriark af Venezia 1877–1891. 

Han blev kreeret til kardinal i 1882 af Pave Leo 13..

Katolske biskopper fra Italien
Kardinaler fra Italien
Morris Ital

Morris Ital er en personbil fabrikeret af den britiske bilfabrikant Morris Motor Company mellem 1980 og 1984.

British Leyland arbejdede på en moderne afløser for Morris Marina og Austin Allegro. Men på grund af manglende ressourcer vil det tage for lang tid. For at holde liv i salget fik Morris Marina et let facelift med ny front og bagende, og bilen blev ved denne lejlighed omdøbt til Morris Ital. På motorsiden kom O-motoren i en større version, ellers var bilerne identiske.

I 1984 blev Ital, hvis konstruktion kan føres tilbage til Morris Minor fra 1940'erne, afløst af den forhjulstrukne Austin Montego.

Ligesom forgængeren findes Morris Ital som let lastbil, med lukket kasse eller åbent lad. Produktionen af lastbilerne fortsatte yderligere et halvt år efter personbilerne udgik af produktion. Derefter forsvandt mærket Morris helt.

Varianter

Eksterne henvisninger 

Ital
Store mellemklassebiler
Baghjulstrukne biler
Biler introduceret i 1980
Biler fra 1980'erne
Stationcars
Mardan

Mardan er en by i distriktet Mardan i den pakistanske provins Khyber Pakhtunkhwa med cirka 360.000 indbyggere (2017).

Eksterne henvisninger 
Mardan 
http://www.mardan.sdnpk.org/ 

Byer i Pakistan
Det kinesiske skomuseum

Det kinesiske skomuseum (kinesisk: 中国古鞋博物馆, pinyin: Zhongguo gu xie bowuguan, eller 中国鞋博物馆 / Zhongguo Xie Bowuguan) er et museum grundlagt i 1990 i amtet Si i den kinesiske provins Anhui. Den har en samling på 2.000 par traditionelle kinesiske sko og over 800 billeder.

Litteratur 
 Luo Chongqi 骆崇骐: Zhongguo xie wenhua shi 中国鞋文化史. Shanghai 1990
 Luo Chongqi: Zhongguo lidai xielu yanjiu yu jianshang [Study and Appreciation of Chinese Shoes in the Past Dynasties]. Shanghai, 2007

Eksterne henvisninger 
 Zhongguo guxie bowuguan  
 http://202.194.48.102/englishonline/culture/ChineseCulture/museum/museum1.html  
 Si xian jiang chongjian “Xie” bowuguan  

Skomuseum
Anhui
Museer etableret i 1990
Peter Li Hongye

Peter Li Hongye (6. januar 1920 i amtet Gong i Henan i Kina – 23. april 2011) var en kinesisk katolsk undergrundsbiskop.

Han var biskop af det katolske bispedømme Luoyang i provinsen Henan i Folkerepublikken Kina. Han døde brat under påskevigilieliturgien.

Han studerede til præst i årene 1937-1943 ved præsteseminaret i Kaifeng, og blev præsteviet 22. april 1944. Han blev sognepræst i Yanshi. 

Li Hongye blev arresteret i Yanshi i 1953 og fængslet i tredive år før han blev løsladt og kunne søge lægehjælp for en paralyse han havde udviklet. Han kom sig senere nok til at kunne genoptage sit arbejde. 

Han blev arresteret flere gange senere, blandt andet i 1994 og i 2001.

Fra 1980-tallet og frem til sin død levde han under konstant overvågning eller husarrest.

Biskop Peter Li Hongye blev undergrundsbiskop af Luoyang i 1987 – et bispedømme som i 2010 havde 10.000 troende, samt 20 præster og 20 ordenssøstre.

Kilder 

Katolske biskopper
Personer fra Kina
Newline

Newline eller new line har flere betydninger:
 Newline (tekstfilsignalering)
 Newline A/S
 New Line Records - tidligere pladeselskab - nu WaterTower Music
László Papp (bryder)

László Papp (4. januar 1905 – 28. januar 1989 i Budapest) var en ungarsk bryder som deltog i de olympiske lege 1928 i Amsterdam. 

Papp vandt en sølvmedalje i brydning under Sommer-OL 1928 i Amsterdam. Han kom på en andenplads i vægtklassen mellemvægt, i græsk-romersk stil efter Väinö Kokkinen fra Finland.

Eksterne henvisninger 
 

Brydere fra Ungarn
Diorama

Et diorama (af græsk dia = gennem og horama = syn) er en detaljeret, tredimensional fremstilling af en scene, så tilskueren får indtryk af at være en del af scenarioet. Lysende elementer og andre "virkelighedstro", visuelle effekter bidrager til indtrykket. Ofte betragtes det gennem glas i et monter.

Dioramaet blev opfundet af Louis Daguerre i 1822. Ved belysning af et maleri udført på et gennemsigtigt klæde kunne man opnå en tredimensional virkning. Mellem 1822 og 1830 blev 21 tableauer fremvist, og af disse blev 17 solgt til ejeren af London Diorama. 

Karl Wilhelm Gropius (1793–1870) videreutviklede princippet, så man opnåede naturtro gengivelser af landskaber ved hjælp af kulisser og perspektiviske illusioner. Sammen med sin bror åbnede Gropius i Georgenstraße i Berlin en udstilling af dioramaer, blandt andet af Peterskirken.

Dioramaer var især populære mod slutningen af 1800-tallet, men moderne museer anvender også teknikken til at genskabe fremmedartede landskaber. I 2011 genskabte Legoland prins Williams og Kate Middletons bryllup i et diorama af legoklodser.

I katolske kirker hører det ofte med til julen at opsætte et diorama forestillende Jesu fødsel.

Noter

Eksterne henvisninger 
 https://spitalfieldslife.com/2020/01/07/the-dioramas-of-petticoat-lane/   London
 https://yle.fi/uutiset/osasto/news/controversy_brews_as_moomin_museum_closes_in_tampere/6391011   Tampere

Salmonsens 

Infografik
Kunst
Kultur
James Quinn

James Jimmy Quinn (9. september 1906 i Brooklyn i New York – 12. juli 2004 i Cranston, Rhode Island) var en amerikansk atlet som deltog i de olympiske lege 1928 i Amsterdam.

Quinn blev olympisk mester i atletik under OL 1928 i Amsterdam. Han var med på det amerikanske stafethold som vandt 4 x 100 meter, med tiden 41,0 hvilket var en ny verdensrekord, foran Tyskland og Storbritannien. De andre på holdet var Frank Wykoff, Charles Borah og Henry Russell

Sprintere fra USA
Charles Borah

Charles Charley Borah (11. november 1906 i Fairfield i Illinois – 4. november 1980 i Phoenix i Arizona) var en amerikansk atlet som deltog i de olympiske lege 1928 i Amsterdam.

Borah blev olympisk mester i atletik under OL 1928 i Amsterdam. Han var med på det amerikanske stafethold som vandt 4 x 100 meter, med tiden 41,0 hvilket var en ny verdensrekord, foran Tyskland og Storbritannien. De andre på holdet var Frank Wykoff, James Quinn og Henry Russell.

Eksterne henvisninger 
 

Sprintere fra USA
Henry Russell

Henry Argue Hank Russell (15. december 1904 i Buffalo i New York – 9. november 1986 i West Chester i Pennsylvania) var en amerikansk atlet som deltog i de olympiske lege 1928 i Amsterdam.

Russell blev olympisk mester i atletik under OL 1928 i Amsterdam. Han var med på det amerikanske stafetthold som vandt 4 x 100 meter, med tiden 41,0 hvilket var en ny verdensrekord, foran Tyskland og Storbritannien. De andre på holdet var Frank Wykoff, Charles Borah og James Quinn

Sprintere fra USA
Bernard Franklin

Bernard Wallis Franklin (10. november 1889 – 2. januar 1937) var en britisk sportsudøver som deltog under de olympiske lege 1912 i Stockholm og 1920 i Antwerpen.

Franklin vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold. 

Otte år senere, under OL 1920 i Antwerpen, kom han på en femte plads på de britiske hold i multikamp.

Eksterne henvisninger 

 Profil på databaseolympics.com 

Gymnaster fra Storbritannien
Deltagere for Storbritannien ved sommer-OL 1912
Gravene (Viborg)

Gravene er en gade i Viborg. Den er cirka 410 meter lang og går fra Sct. Mathias Gade i syd til Ll. Sct. Hans Gade i nord. Gaden stiger hele vejen fra syd mod nord.

Historie 
Efter borgerkrigen om kongemagten mellem Svend Grathe, Knud 5. og Valdemar den Store afsluttende med Slaget på Grathe Hede i 1157, blev området kaldt "Graven". Stedet blev en del af Viborgs gamle befæstning og der blev anlagt volde og grave.

Bygmester Willads Stilling opførte i 1805, i den nordlige ende af Gravene, vagtbygningen "Gamle Vagt" til 2. Jyske Regiment. En nabobygning til vagtbygningen blev i 1826 købt af byens fattigvæsen, og fungerede indtil 1885 som bolig for mange hjemløse familier. Da fattighuset i Gravene blev for lille, flyttede man i 1885 til en nyopført bygning på Sct. Nicolaj Gade. Byrådet besluttede derefter at ombygge bygningerne til boliger for mere velstillede familier. I 1905 blev det gamle fattighus nedrevet, da hestemarkedet skulle have mere plads.

Et kommunalt regulativ fra år 1870 bestemte at handelen med lyng, tørv og brænde skulle flyttes til Gravene. Kreaturhandlerne handlede indtil 1873 hver uge kvæg i den nordlige ende af Gravene. Efter 1873 var det kun den sidste lørdag i hver måned, handel med kvæg foregik i gaden. Op igennem 1880'erne voksede antal af handlede heste, da disse overtog studenes opgave som trækdyr i landbruget.

I starten af 1900-tallet begyndte der at komme flere små butikker i Gravene. I 1905-06 blev Viborg Afholdshjem opført i nummer 20, efter tegninger af arkitekten J. Jespersen fra Fredericia. Arkitekt Søren Vig-Nielsen tegnede og Karl Hansen Reistrup udsmykkede Viborg Teater, der blev indviet i 1909 på adresse i nummer 25. Senere fungere teaterbygningen også som biograf med navnet "Kino-Palæet". Dette ophørte i 1986.

Privatbanken opførte i årene 1937-38 den markante funkisbygning på hjørnet af Gravene og Sct. Mathias Gade, efter de i december 1935 havde erhvervet ejendommen på hjørnegrunden. Bygningen blev efterfølgende revet ned, for at gøre plads til bankens nye byggeri. Arkitekt Jens Madsen tegnede bygningen.

I årene 2006-2008 blev Gravene renoveret og lavet om. Den nordøstlige del at vejen blev slettet og lavet om til Vægtertorvet ved Gamle Vagt. Dermed forsvandt én af 2 muligheder for at køre ud på Ll. Sct. Hans Gade. Den sydlige halvdel af Gravene er spærret for almindelig trafik, da denne benyttes som knudepunkt for Viborgs bybusser, i området omkring det nyetablerede "Trappetorvet".

Referencer

Eksterne henvisninger 

 Om Gravene på viborghistorie.dk

Gader i Viborg
David Allan

David Allan (født 13. februar 1744, død 6. august 1796) var en skotsk maler og raderer. 

Allan blev uddannet på akademiet i Glasgow og tog 1764 til Rom, hvor han malede Opfindelsen af Tegnekunsten, der skaffede ham Lukas-Akademiets præmie. 1786 blev han direktør for Kunstakademiet i Edinburgh. Fl. Af hans hyggelige folkelivsbilleder slår ind på den retning, som senere blev yderligere udpræget af David Wilkie. Allans humoristiske åre skaffede ham det vel store tilnavn: den skotske Hogarth. 

Malere fra Skotland
Gravene

Gravene kan henvise til flere steder:
 Gravene (Haderslev) – gade i Haderslev
 Gravene (Odense) – lille gade i Odense
 Gravene (Viborg) – gade i Viborg

 Gravene (Hårby Sogn) – en bebyggelse i Hårby Sogn, Assens Kommune
 Gravene (Verninge Sogn) – en bebyggelse i Verninge Sogn, Assens Kommune
Leonard Hanson

Leonard Hanson (1. november 1887 – 27. oktober 1949) var en britisk sportsudøver som deltog under de olympiske lege 1908 i London og 1912 i Stockholm. 

Hanson vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold. Han kom på en tolvte plads i den individuelle konkurrence i 
multikamp.

Eksterne henvisninger 
 Profil på databaseolympics.com 

Gymnaster fra Storbritannien
Deltagere for Storbritannien ved sommer-OL 1912
Saab Automobile

Saab Automobile var en svensk bilfabrikant. Saab Automobile var tidligere en del af Saab-koncernen. Fra 1990'erne var Saab Automobile delvist ejet af General Motors (GM), og fra 2000 var de fuldt ejet af GM. Saab Automobile havde i tiden under GM's ejerskab betydelige økonomiske underskud, hvilket medførte at det dengang økonomisk pressede GM i 2009 solgte Saab Automobile til den hollandske sportsvognproducent Spyker. De økonomiske problemer forsatte imidlertid, og Saab Automobil måtte den 7. september 2011 for anden gang på to år søge beskyttelse mod kreditorerne i form af vedtagelse af en frivillig rekonstruktion under den svenske konkurslov. Selskabet gik imidlertid konkurs i december 2011.  Saab arbejdede tæt sammen med den schweiziske tuningsekspert, Hirsch. Hovedaktiverne fra Saab Automobile overgik i 2012 til et nyt selskab, National Electric Vehicle Sweden, og fra 2016 blev bilerne solgt under varemærket NEVS.

Betalingsstandsning og konkurs
Saab trådte første gang i betalingsstandsning den 20. februar 2009, og blev i efteråret 2009 forsøgt købt af den svenske producent af ekstremsportsvogne, Koenigsegg. Købet skulle til dels finansieres af den kinesiske bilproducent BAIC, hvilket imidlertid ikke lykkedes, og 23. november 2009 meddelte Koenigsegg, at købet ikke kunne gennemføres.

General Motors meddelte 18. december 2009, at forhandlinger om salg til Spyker Cars ikke kunne afsluttes inden deadline 31. december 2009 og at Saab Automobile derfor snarest ville blive lukket. Senere gik forhandlingerne dog igennem, og Saab blev solgt til den hollandske sportsbilfabrikant Spyker.

Som følge af, at nogle investorer ikke betalte deres indskud i tide, måtte Saab Automobile den 27. juli 2011 meddele funktionærer, at deres lønudbetaling ville blive forsinket. Dette førte til, at fagforeningen Unionen gav Saab Automobile en frist på 12-14 dage, inden man ville begære virksomheden konkurs. Selskabet påbegyndte den 7. september 2011 en frivillig rekonstruktion under tilsyn af den svenske skifteret. Konkurs blev dog en realitet i december 2011.

Hovedaktiverne fra Saab Automobile blev rekonstrueret med kinesisk kapital den 13. juni 2012 og genåbnede under navnet National Electric Vehicle Sweden. Den 21. juni 2016 blev det meddelt, at bilerne fremover ville blive markedsført under navnet NEVS, da Saab-navnet og griffen-varemærket fortsat tilhørte Scania. Produktionen fortsatte på fabrikken i Trollhättan, Sverige, og den første model ville blive en videreførelse af tidligere Saab 9-3 sedan. Den første ny NEVS-model forventedes i 2016 at blive introduceret i 2018.

Biler

De sidst producerede modeller 
 Saab 9-2X
 Saab 9-3
 Saab 9-3X
 Saab 9-5
 Saab 9-7X

Tidligere modeller 
 Saab 99
 Saab 90
 Saab 95
 Saab 96
 Saab V4
 Saab 900
 Saab 9000

Kilder

Eksterne henvisninger 

 Saab Museum, Trollhättan, Sverige
 Saab Danmarks officielle hjemmesider 

 
Ophørt i 2016
Margaret Hartley

Margaret Boulton Hartley (1906 i Burnley – 1964) var en britisk gymnast som deltog i de olympiske lege 1928 i Amsterdam.

Hartley vandt en bronzemedalje i gymnastik under sommer-OL 1928 i Amsterdam. Hun var med på det britiske hold som kom på en tredjeplads i multikamp for damer bagefter Nederlandene og Italien. Det var første gang at gymnastik for damer kom på det olympiske program. Holdkonkurrencen i multikamp for damer blev afviklet den 8. og 9. august 1928. Der var tolv gymnaster på hvert hold.

Eksterne henvisninger 

Gymnaster fra Storbritannien
Personer fra Burnley
Karl Hansen Reistrup

Frederik Karl Kristian Hansen Reistrup (22. april 1863 i Valby – 18. marts 1929 i København) var en dansk maler, illustrator, billedhugger og keramiker. Han var far til arkitekten Urban Hansen-Reistrup.

Karl Hansen Reistrup var kunstnerisk leder hos Kähler i tæt samarbejde med Herman Kähler fra 1888 til begyndelsen af 1900-årene.

Han opførte i 1897 sit eget hus på Reistrupvej 9 i Næstved. Reistrup er kendt for de mange løver i beton, der er placeret flere steder i Næstved.

Reistrup er begravet på Næstved Gamle Kirkegård.

Værker

Malerier 
 Rytterfægtningen ved Vorbasse (1892)
 Niels Ebbesen undsiger grev Gert (1907, Nordjyllands Kunstmuseum)
 Paraden ved Gardens 250 års jubilæum (1908)
 Vindfælle i Kohaven (udstillet 1919)
 Affæren ved Høien Kro (1919, skitse i Næstved Museum)
 Løse heste på Enø (1927, Nykøbing Falster Rådhus).

Skulpturer 
 Ægtepar fra Berberiet (udstillet 1889, tidl. København Zoo, nu forsvundet)
 Hest (1912, opstillet 1956 Bygholm Landbrugsskole, Horsens).

Udsmykninger 
 Ud- og indvendig udsmykning, Aarhus Teater (keramik, mal., stuk, glasmosaik, 1900, s.m. Hack Kampmann);
 Indvendig udsmykning, Viborg Teater (mal., stuk, glasmosaik, 1909, s.m. Søren Vig-Nielsen);
 Marselisborg Slot (relief, mal., stuk, 1902).
 Gravrelief, Østre Kirkegård (1923)
 Kunstnerisk bearbejdning af bygningsdetaljer, Odder Centralhotel (1908)

Skulpturelle udsmykninger 
 Dyrefriser på de to indgangspavilloner til Zoologisk Have, Roskildevej 38 (1881, nedrevet 1996)
 Hjorterelief, bagindgang, Københavns Rådhus (opsat 1897)
 Løver, Århus Ting- og Arresthus (bronze, ca. 1903-06)
 Dyrehoveder, Hack Kampmanns tilbygning til Glyptoteket (1906)

Malede udsmykninger 
 I Statsbiblioteket, nu Erhvervsarkivet, Århus (1902)
 I posthuset, Kannikegade, smst. (1904)
 7 fresker i Frimurerlogen, smst. (1908-28)

Keramiske udsmykninger 
 Byvåbener til brandstation ved Københavns Rådhus
 25 byvåbener (1890-91, Landsarkivet, Viborg)
 Ægir og hans døtre (udst. 1893, Københavns Rådhus, efter Lorenz Frølich)
 Dyrene går ud af Arken (1894)
 Påfuglefrisen (1897, Nationalmuseum, Stockholm)
 Ørnefrisen (udst. 1900, Musée national de Céramique-Sèvres)
 Kragefrisen (1901, Københavns Rådhus)
 Mågefrisen (1901, smst.)
 Glyptotekets Tilblivelse (1906, Glyptotekets gård)

Keramik 
 Bemalet porcelænsovn (udst. 1888, Næstved Museum)
 Forårsvasen (udst. 1888, smst.); Ægirs gilde (relief, 1893, smst.)
 Thor og Midgaardsormen (omkring 1893, smst.)
 Uglevasen (1897, Aarhus Museum)
 Talrige vaser, skåle og krukker med dyrehoveder (fra 1888, Næstved Museum, Aarhus Kunstmuseum)

Bogillustrationer 
 Hans Kaarsberg: Stort Vildt, 1901
 B.S. Ingemanns romaner, udg. af forlaget Danmark, 1913
 Børnebøger udg. af Chr. Erichsen og i adskillige populære bøger og periodika
 Exlibris og raderinger, bl.a. af dyr til Max Kleinsorgs Forlag.

Referencer

Eksterne henvisninger 
 
 K. Hansen Reistrup på Den Store Danske
 

Keramikere fra Danmark
Personer fra Næstved
Personer fra København
Danskere i 1800-tallet
Danskere i 1900-tallet
Illustratorer fra Danmark
Personer i Kraks Blå Bog (afdøde)
Billedhuggere fra Danmark
Malere fra Danmark
Personer i Dansk Biografisk Leksikon
Volkswagen Multivan

Volkswagen Multivan er en bilmodel fra Volkswagen introduceret i 1985.

Modellen er en MPV-udgave af varebilen Volkswagen Transporter. Den første model, som var i produktion frem til 1990, havde modelkoden T3 og havde hækmotor og baghjulstræk. I 1990 kom en model med modelkoden T4, som havde frontmotor og forhjulstræk. Den model blev i 2003 afløst af en ny model med samme teknik, kaldet T5.

Motorerne er de samme som i Transporter, det vil sige benzin- og dieselmotorer med fire og fem cylindre. Men til Multivan findes også benzinmotorer med seks cylindre på 2,8 liter. Motoren havde 12 ventiler og 140 hk frem til 2000, hvor den fik 24 ventiler og 204 hk. Det er samme motor, som også blev brugt i Golf og Bora. Med den nye model i 2003 blev motoren boret op til 3,2 liter og ydede nu 235 hk.

Se også 
 Volkswagen Caravelle, minibus
 Volkswagen California, autocamper

Eksterne henvisninger 

Multivan
Store MPV'er
Forhjulstrukne biler
Baghjulstrukne biler
Biler med hækmotor
Biler introduceret i 1985
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Bauska Slot

Bauska Slot () er et bygningskompleks bestående af ruiner af en tidligere borg og et senere opført slot i udkanten af byen Bauska i Letland.

Det imponerende slot, resterne af hvilket for nylig blev restaureret, står på den smalle halvø ved sammenløbet af floderne Mūsa og Mēmele, hvor de danner floden Lielupe. I oldtiden var bakken stedet for en gammel semgallisk fæstning. De første stenbygninger blev opført mellem 1443 og 1456 af Den Tyske Ordens livlandske gren, og byggeriet fortsatte indtil slutningen af det 16. århundrede. Den gamle del af slottet bestod af et stort udkigstårn med 3½ meter tykke mure, et fængsel under tårnet, en garnison, og en vindebro ved portene. Efter sammenbruddet af Den Tyske Orden i dette område i 1562, blev borgen opholdssted for hertugerne af Kurland, for hvem det tilstødende slot blev bygget i det 17. århundrede. I 1702, under den Store Nordiske Krig, blev både borgen og slottet sprængt i luften og efterladt.

Kun ruinerne er tilbage fra sædet af den livlandske orden. Slottet er imidlertid fuldt restaureret og kan besøges dagligt i sommermånederne. Besøgende kan udforske slottet, besøge museet, spise i caféen, og bestige borgens kernetårn, som har en omfattende panoramaudsigt over den omkringliggende by og det omkringliggende landskab.

Kilder

Eksterne henvisninger 
 Bauska Slot  

Slotte i Letland
Borge i Letland
Borgruiner
Andrea Aiuti

Andrea Aiuti (17. juni 1849 i Rom i Italien – 28. april 1905 i Rom) var en af den katolske kirkes kardinaler, og var tilknyttet Den romerske kurie og til det pavelige diplomati. Han arbejdede i Brasilien og Spanien, og blev derefter apostolisk delegat i Indien. Han var også sekretær for Kongregationen for troens udbredelse 1891–1893, og blev nuntius i både Bayern og og i Portugal. 

Han blev kreeret til kardinal i 1903 af Pave Leo 13..

Han deltog under konklavet 1903 som valgte Pave Pius 10..

Eksterne henvisninger 

 Profil Andrea Aiuti på catholic-hierarchy.org 

Katolske biskopper fra Italien
Kardinaler fra Italien
Goffredo da Alatri

Goffredo da Alatri (død 25. oktober 1287) var en af Den katolske kirkes kardinaler. 

Han blev kreeret til kardinal den 17. december 1261 af pave Urban 4..

Katolske biskopper fra Italien
Kardinaler fra Italien
Kaiserliche Marine

Kaiserliche Marine eller Kejserlige Flåde var den tyske flåde skabt ved dannelsen af Det Tyske Kejserrige. Den eksisterede mellem 1871 og 1918 og voksede ud af Preußische Marine og Norddeutsche Bundesmarine. Kejser Wilhelm 2. af Tyskland udvidede i høj grad flåden og forårsagede et maritimt våbenkapløb mellem det tyske kejserrige og Det Britiske Imperium. Flåden voksede til den største maritime styrke i verden kun overgået af Royal Navy. Flåden blev næsten ødelagt ved Scapa Flow i 1919 af dens egne officerer.

Kaiserliche Marines skibe blev designerede med  SMS for Seiner Majestät Schiff (Hans Majestæts skib).

Det Tyske Kejserrige
Etableret i 1871
Ophørt i 1919
Flåder
Alessandro Allori

Allessandro Allori (født 31. maj 1535, død 22. september 1607) var en italiensk maler af den florentinske skole og far til Cristofano Allori. 

Allori opdroges og uddannedes af Agnolo Bronzino, hvis kunst også fik kendelig indflydelse på ham således i fremstillingen af nøgne legemer. I Firenze kom han i medicæernes gunst, fik talrige bestillinger, malede fresker og alterbilleder til flere af byens kirker og udførte kartoner til det derværende tæppevæveri. Allori var en mester i den anatomiske tegning og har selv forfattet en maleranatomi (1590). Af hans portrætter er især Bianca Capello’s (Freske, Uffizi, Firenze) bekendt.

Eksterne henvisninger 

 

Malere fra Italien
Manieristiske malere
George Baird

George Hetzel Baird  (5. marts 1907 i Nebraska – 4. september 2004) var en amerikansk atlet som deltog i de olympiske lege 1928 i Amsterdam.

Baird blev olympisk mester i atletik under OL 1928 i Amsterdam. Han var med på det amerikanske stafethold som vandt 4 x 400 meter, med tiden 3.14,2 hvilket var en ny verdensrekord, foran Tyskland og Canada. De andre på holdet var Emerson Spencer, Frederick Alderman og Raymond Barbuti.

Eksterne henvisninger 
 Profil på findagrave.com 
 Obituary 

Sprintere fra USA